bol plasma waarin kernfusie plaasvind
Waarneming deur die eeueWysig
Ondanks die skynbare onveranderlikheid van die lugruim was die Chinese bewus van die feit dat nuwe sterre gevorm kan word. In 185 n.C. was hulle die eerste sterrekundiges wat ’n supernova gesien en aangeteken het. Dit is nou bekend as die SN 185. Die helderste gebeurtenis in die ruimte sover bekend was die supernova SN 1006, wat in 1006 gesien is en deur die Egiptiese sterrekundige Ali ibn Ridwan en verskeie Chinese sterrekundiges beskryf is. Die supernova SN 1054, waaruit die Krap-newel ontstaan het, is ook deur Chinese en Islamitiese sterrekundiges waargeneem.
sonmassa: 1 M☉ = 1,9891×1030 kg
sonligsterkte: 1 L☉ = 3,827×1026 W
sonradius: 1 R☉ = 6,9891×108 m
Ná die hoofreeksfaseWysig
Die kern van ’n ster met ’n gemiddelde massa sal nie warm genoeg word om koolstoffusie te begin nie en die ster sal sy buitenste lae wegstoot om ’n planetêre newel te vorm. Sy kern sal nou ontbloot wees en dit sal ’n witdwergster word. Die massa is nie groot genoeg dat verdere krimping kan plaasvind nie. Witdwerge sal oor ’n lang tydperk eindelik ontwikkel tot hipotetiese swartdwerge.
Sterre met ’n massa van tussen sowat 0,2 M☉ en 0,5 M☉ se kern sal nie warm genoeg word om heliumfusie te begin nie. Hulle sal hul buitenste lae wegstoot en ’n witdwerg word sonder om helium te verbrand.
’n Ster met ’n baie klein massa sal biljoene jare lank sy waterstof verbrand en later ook warmer en helderder word, maar nooit tot ’n rooireus ontwikkel nie. Dit sal eindelik koeler en dowwer word.
Sterre met ’n baie groot massa ontwikkel in superreusesterre. Weens hul groot massa is hul leeftyd baie kort – tussen ’n paar honderdduisend en sowat 30 miljoen jaar.
Wanneer die waterstof in hul kern opgebruik is, sit hulle uit nes sterre van medium grootte. Anders as laasgenoemde sterre, kan hulle elemente swaarder as helium verbrand. Hulle stoot dus nie hul buitenste lae weg as die helium op is nie en verloor nie genoeg massa om ’n witdwerg te word nie.
Wanneer die helium in die kern opgebruik is, krimp dit totdat die temperatuur en druk groot genoeg is dat koolstof-fusie kan plaasvind. Daarna vind die fusie van neon, suurstof en silikon plaas. Naby die einde van die ster se leeftyd word fusie voortgesit in ’n reeks lae (soos in ’n ui) in die ster. In elke laag vind die samesmelting van ’n ander element plaas – die buitenste laag is waterstof, gevolg deur helium ens.
Die laaste fase word bereik wanneer die ster yster in sy kern begin vervaardig. Aangesien ysterkerns ’n sterker binding het as enige swaarder kerns, sal enige fusie verder as yster geen energie vrystel nie; inteendeel, die proses sal energie gebruik. Net so, omdat hulle ’n sterker binding het as alle ligter kerns, sal energie nie vrygestel word deur splyting nie. Samesmelting duur voort totdat die ysterkern so groot is dat dit nie meer sy eie massa kan dra nie en eindelik instort. Die skok van die skielike instorting veroorsaak dat die res van die ster ontplof in ’n supernova. Supernovas is so helder dat hulle vir ’n kort rukkie helderder kan wees as die hele sterrestelsel waarin die ster lê.
Die grootste deel van die ster word weggeblaas deur die ontploffing, en newels soos die Krap-newel word gevorm. Dit wat van die ster oorbly, sal ’n neutronster word of, in die geval van die grootste sterre (groot genoeg dat die steroorblyfsel ’n massa van rofweg 4 M☉ het), ’n swartkolk.
Die buitenste lae van die ster wat weggeblaas is, bevat swaar elemente wat weer in nuwe sterre opgeneem kan word. Dié swaar elemente maak ook die vorming van rotsagtige planete moontlik. Supernovas en sterwinde speel ’n belangrike rol in die vorming van die interstellêre medium.
’n Kunstenaarsvoorstelling van ’n witdwergster in ’n wentelbaan om Sirius.
Sterre kom nie net individueel voor nie, maar ook in swaartekraggebonde groepe. Die mees algemene stelsel met meer as een ster is ’n dubbelster, maar veelvoudige sterstelsels met drie of meer sterre kom ook voor. Om redes van stabiliteit groepeer sulke sterre hulle gewoonlik in hiërargiese stelle van dubbelsterre wat om mekaar wentel. Groter groepe bekend as sterreswerms word ook aangetref. Hulle wissel van los sterverbindings met net ’n paar sterre tot enorme bolswerms met honderdduisende sterre.
Daar is lank aangeneem dat die meeste sterre in veelvoudige, swaartekraggebonde stelsels voorkom. Dit geld veral vir Klas O- en Klas B-sterre met ’n groot massa – daar word geglo 80% van hulle is deel van stelsels met meer as een ster. Hoe kleiner die sterre, hoe kleiner is die kans egter dat hulle in so ’n stelsels voorkom. Net 25% van alle rooidwerge het sover bekend metgeselle. Aangesien 85% van alle sterre rooidwerge is, is die meeste sterre in die Melkweg waarskynlik enkelsterre.
Sterre is nie eweredig oor die heelal versprei nie, maar kom voor in sterrestelsels saam met gas en stof. ’n Tipiese sterrestelsel bevat honderdmiljarde sterre en daar is meer as 100 miljard sterrestelsels in die sigbare heelal. In ’n sterretelling in 2010 is geskat dat daar 300 sekstiljoen (3 × 1023) sterre in die sigbare heelal is.
Hoewel meestal geglo word dat sterre net in sterrestelsels voorkom, is intergalaktiese sterre al ontdek.
Die naaste ster aan die Aarde buiten die Son is Proxima Centauri, wat sowat 39,9 biljoen kilometer of 4,2 ligjare weg is. Teen die wentelspoed van die Space Shuttle (8 km per sekonde of 30 000 km per uur), sal dit sowat 150 000 jaar duur om dit te bereik. Sulke afstande is tipies in ’n galaktiese skyf, soos dié waarin die Sonnestelsel hom bevind. Sterre kan baie nader aan mekaar wees in die middel van ’n sterrestelsel en in ’n bolswerm, of baie verder in ’n galaktiese halo.
Vanweë die relatief groot afstande tussen sterre buite die galaktiese kern is botsings tussen sterre waarskynlik seldsaam. In digter gebiede soos die kern van ’n sterrestelsel kan dit meer dikwels voorkom. Sulke botsings kan blou dwaalsterre tot gevolg hê. Hierdie ongewone sterre het ’n hoër oppervlaktemperatuur as ander hoofreekssterre in die swerm met dieselfde ligsterkte.
Feitlik alle eienskappe van ’n ster word bepaal deur sy aanvanklike massa, ook sy ligsterkte, grootte, evolusie, leeftyd en eindelike lot.
Die meeste sterre is tussen 1 miljard en 10 miljard jaar oud. Sommige sterre kan dalk selfs byna 13,7 miljard jaar oud wees, wat sover bekend die ouderdom van die heelal is. Die oudste ster wat nog ontdek is, HE 1523-0901, is na raming 13,2 miljard jaar oud.
Hoe groter die massa van ’n ster, hoe korter is sy leeftyd – hoofsaaklik weens die groot druk op sy kern, wat veroorsaak dat dit waterstof vinniger verbrand. Die sterre met die grootste massa se leeftyd is ’n paar miljoen jaar, terwyl sterre met die kleinste massa, rooidwerge, hul brandstof stadig verbrand en tot honderdmiljarde jare oud kan word.
Wanneer sterre tans in die Melkweg vorm, bestaan hulle uit sowat 71% waterstof en 27% helium, met ’n klein deeltjie swaarder elemente. Die hoeveelheid swaar elemente word tipies gemeet in terme van die ysterinhoud van die ster se atmosfeer, aangesien yster die algemeenste element is en sy absorpsielyne relatief maklik is om te meet. Omdat stellêre wolke waaruit sterre gevorm word, algaande verryk word met swaarder element van supernova-ontploffings, kan ’n meting van die ster se metaalinhoud gebruik word om vas te stel hoe oud dit is. Die verhouding van swaarder elemente kan ook ’n aanduiding wees van die moontlikheid van die bestaan van eksoplanete.
Die ster met die laagste ysterinhoud wat ooit gemeet is, is die dwerg HE1327-2326, met net 1/200 000ste van die Son se ysterinhoud. Daarenteen het die metaalryke ster Mu Leonis byna dubbel soveel yster as die Son, terwyl die ster 14 Herculis, wat ’n planeet het, byna drie keer soveel yster as die Son het.
Daar is groot verskille in die grootte van sterre. Hier is ’n vergelyking van ’n paar sterre en planete. Op die foto's is die regterkantse voorwerp telkens die linkerkantse voorwerp op die volgende foto.
Omdat sterre so ver van die Aarde af is, lyk hulle almal, buiten die Son, vir die menslike oog soos ligpunte wat flikker vanweë die Aarde se atmosfeer. Die ster met die grootste skynbare grootte benewens die Son is R Doradus, met ’n hoekdeursnee van net 0,057 boogsekonde.
Die skywe van die meeste sterre is te klein om met teleskope van die Aarde af te sien en interferometer-teleskope is dus nodig om foto's van hulle te neem. Nog ’n manier om die hoekgrootte van sterre te meet is met okkultasie (verduistering). Deur die verskil in helderheid te meet wanneer dit deur die maan verduister word of wanneer dit daarna weer verskyn, kan die ster se hoekdeursnee bereken word.
Sterre se grootte kan wissel van neutronsterre, waarvan die deursnee tussen 20 en 40 km kan wees, tot superreuse soos Betelgeuse in die sterrebeeld Jagter, wat ’n deursnee van sowat 650 keer dié van die Son het – sowat 900 000 000 km. Betelgeuse het egter ’n baie laer digtheid as die Son.
Die Plejades, ’n oop sterreswerm in die sterrebeeld Bul. Hule beweeg saam deur die ruimte.
Die beweging van ’n ster met betrekking tot die Son kan nuttige inligting verskaf oor die oorsprong en ouderdom van die ster, sowel as die struktuur en evolusie van die omliggende sterrestelsel. Die beweging van sterre kan dui op die radiale snelheid na of weg van die Son, of die booghoek waarteen dit beweeg (sy eiebeweging).
Radiale snelheid word gemeet deur die Doppler-verskuiwing van die ster se spektraallyne en word aangedui in km/s. Die eiebeweging word vasgestel deur die meting daarvan in milli-boogsekondes per jaar. Deur die parallaks van ’n ster vas te stel, kan die eiebeweging omreken word in eenhede van snelheid. Sterre met ’n hoë eiebeweging is geneig om relatief naby aan die Son te wees, en dit maak dit maklik om hul parallaks te meet.
Wanneer albei snelhede bekend is, kan die ruimtesnelheid, of die werklike snelheid met betrekking tot die Son, bereken word. Onder nabygeleë sterre het populasie I-sterre gewoonlik laer snelhede as die ouer populasie II-sterre.
Die vergelyking van die kinematika van nabygeleë sterre het ook gelei tot die identifikasie van sterverbindings. Dit is waarskynlik groepe sterre met ’n gemeenskaplike punt van oorsprong in reausagtige molekulêre wolke.
Die magneetveld van ’n ster word gevorm in dele van die binnekant waar konveksiesirkulasie plaasvind. Die sterkte van die veld wissel na gelang van die massa en samestelling van die ster, en die hoeveelheid magnetiese aktiwiteit op die oppervlak hang af van die ster se rotasiesnelheid. Hierdie oppervlakaktiwiteit veroorsaak stervlekke, gebiede van sterk magneetveld en ondernormale oppervlaktemperature. Steropvlammings is uitbarstings van hoë-energie-deeltjies wat ontstaan vanweë dieselfde magnetiese aktiwiteit.
Jong, vinnig draaiende sterre neig om ’n groot mate van oppervlakaktiwiteit te hê vanweë hul magneetveld. Die magneetveld kan op die ster se sterwind inwerk en as ’n rem dien sodat die rotasiesnelheid afneem namate die ster ouer word. Ouer sterre soos die Son het ’n baie laer rotasiesnelheid en ’n kleiner mate van oppervlakaktiwiteit.
Die refleksienewel NGC 1999 word helder velig deur V380 Orionis (middel), ’n veranderlike ster met ’n massa van sowat 3,5 sonmassas.
Een van die sterre met die grootste massa sover bekend is Eta Carinae, – sowat 100–150 keer dié van die Son. Dit sal ’n leeftyd van hoogstens ’n paar miljoen jaar hê. ’n Studie van die Arches-swerm dui daarop dat 150 sonmassas tans die limiet is vir sterre in die heelal. Die rede vir hierdie beperking is nie heeltemal seker nie, maar dit is deels vanweë die Eddington-ligsterkte wat die maksimum ligsterkte bepaal wat deur die atmosfeer van ’n ster kan beweeg sonder dat die gasse die ruimte ingeskiet word. Vir ’n ster met die naam R136a1 in die sterreswerm RMC 136a is ’n massa van 265 sonmassas egter gemeet, wat dié beperking in twyfel trek. Volgens ’n studie is die sterre met ’n groter sonmassa as 150 in die swerm R136 gevorm deur die botsing en samesmelting van sterre met ’n groot massa in dubbelsterstelsels.
Die eerste sterre wat ná die Groot Knal gevorm het, het dalk massas van tot 300 sonmassas of meer gehad vanweë die algehele afwesigheid van elemente swaarder as litium in hul samestelling. Hierdie generasie van supermassiewe populasie III-sterre kom egter nie meer voor nie en hul bestaan is tans net teoreties.
Met ’n massa van net 93 keer dié van Jupiter is AB Doradus C, ’n metgesel van AB Doradus A, die kleinste ster bekend wat kernfusie in sy kern ondergaan. Die teoretiese minimum massa wat ’n ster met dieselfde metaalinhoud as die Son kan hê om steeds kernfusie in sy kern te ondergaan, is sowat 75 Jupiter-massas. As die metaalinhoud egter baie laag is, kan die minimum grootte van ’n ster sowat 8,3% van die Son se massa of sowat 87 Jupiter-massas wees, volgens ’n onlangse studie van die dofste sterre. Kleiner liggame wat bruindwerge genoem word, lê in ’n grys gebied tussen sterre en gasreuse.
’n Ster se radius en massa bepaal die oppervlakswaartekrag. Reusesterre het ’n baie laer oppervlakswaartekrag as hoofreekssterre, terwyl die teenoorgestelde waar is vir kompakte sterre soos witdwerge. Die oppervlakswaartekrag kan die voorkoms van die ster se spektrum beïnvloed: ’n hoër swaartekrag kan breër absorpsielyne veroorsaak.
Die rotasiesnelheid van sterre kan gemeet word deur spektroskopiese meting, of meer presies bepaal word deur die volging van die rotasietempo van stervlekke (soortgelyk aan sonvlekke). Jong sterre kan ’n rotasiesnelheid van meer as 100 km/s by die ewenaar hê. Die Klas B-ster Achernar het byvoorbeeld ’n rotasiesnelheid by sy ewenaar van sowat 225 km/s of meer, en dit het dus ’n ewenaardeursnee van meer as 50% die afstand tussen sy pole. Dié rotasiespoed is net onder die kritieke 300 km/s-limiet waar ’n ster uitmekaar sou spat. In teenstelling hiermee roteer die Son net een keer elke 25-35 dae, met ’n ewenaarsnelheid van minder as 2 km/s. ’n Ster in die hoofreeks se magneetveld en sterwind verminder die rotasiesnelheid aansienlik.
Die oppervlaktemperatuur van ’n hoofreeksster word bepaal deur die tempo van energievervaardiging in sy kern asook sy radius, en word dikwels geskat vanaf sy kleurindeks. Dit word gewoonlik aangegee as die effektiewe temperatuur, wat die temperatuur is van ’n geïdealiseerde swart liggaam wat energie teen dieselfde helderheid per oppervlakeenheid uitstraal as die ster. Die effektiewe temperatuur is net ’n verteenwoordigende waarde, aangesien die temperatuur toeneem na die ster se kern. Die temperatuur in die kernstreek van ’n ster is verskeie miljoene kelvin.
Die ster se temperatuur sal die tempo van ionisering van verskeie elemente bepaal, en dit sal lei tot kenmerkende absorpsielyne in die spektrum. Die oppervlaktemperatuur van ’n ster, tesame met sy sigbare absolute magnitude en absorpsie-eienskappe word gebruik om ’n ster te klassifiseer (sien Klassifikasie hier onder).
’n Swaar hoofreeksster kan ’n oppervlaktemperatuur van 50 000 kelvin (K) hê. Kleiner sterre soos die Son het temperature van ’n paar duisend kelvin. Rooireuse het relatief lae temperature van sowat 3 600 K, maar hulle het ook ’n groot ligsterkte vanweë hul groot oppervlak.
Die energie wat sterre voortbring vanweë kernfusie, word die ruimte ingestraal as beide elektromagnetiese en deeltjiestraling. Laasgenoemde vind plaas as die ster se sterwind wat strome elektries gelaaide deeltjies vanaf die buitenste lae veroorsaak.
Die vervaardiging van energie in die kern is die rede dat sterre so helder skyn: elke keer dat twee of meer atoomkerns van een element saamsmelt om ’n atoomkern van ’n nuwe, swaarder element te vorm, word gammastraal-fotone vrygestel. Hierdie energie word omgesit in ander vorme van elektromagnetiese energie van ’n laer frekwensie, soos visuele lig, teen die tyd dat dit die ster se buitenste lae bereik. Die ster straal ook vorme van elektromagnetiese straling uit wat nie met die blote oog gesien kan word nie. Dit dek inderdaad die hele elektromagnetiese spektrum, van radiogolwe en infrarooistrale tot ultraviolet, X-strale en gammastrale.
Deur die ster se spektrum te bestudeer, kan sterrekundiges die oppervlaktemperatuur en metaalinhoud aflei. As die afstand van die ster deur byvoorbeeld parallaksmeting bekend is, kan die ster se ligsterkte bereken word. Die massa, radius, oppervlakswaartekrag en rotasieperiode kan dan bepaal word gebaseer op stermodelle. Ook die ouderdom van die ster kan bereken word.
In sterrekunde is die ligsterkte van ’n ster die hoeveelheid lig en ander vorme van stralingsenergie wat dit per tydseenheid uitstraal. Die ligsterkte word bepaal deur die ster se radius en oppervlaktemperatuur. Sommige sterre straal egter nie ’n konstante hoeveelheid energie oor die hele oppervlak uit nie. Die vinnig draaiende ster Vega het byvoorbeeld ’n groter energievloei by sy pole as by sy ewenaar.
Aantal sterre per magnitude
Hoe kleiner ’n ster se magnitude is, hoe helderder is dit. Die heel helderste sterre het ’n negatiewe magnitude. ’n Verskil van een magnitude tussen sterre dui op ’n helderheidsverskil van sowat 2,5 keer.
Die skynbare magnitude (m) van ’n ster is soos dit van die Aarde af lyk en hang af van die ster se ligsterkte, afstand van die Aarde en die invloed van die Aarde se atmosfeer. Absolute magnitude (M) hou nader verband met die ster se werklike ligsterkte en stem ooreen met hoe die ster sou gelyk het op ’n vasgestelde afstand van 10 parsek (32,6 ligjare).
Sterre se skynbare en absolute magnitude stem dus nie ooreen nie. Die helderste ster van die Aarde af, Sirius, het byvoorbeeld ’n absolute magnitude van +1,41, maar ’n skynbare magnitude van -1,46. Die tweede helderste ster van die Aarde af, Canopus, het ’n baie groter absolute magnitude van −5,53, maar omdat dit 310 ligjare weg is in vergelyking met Sirius se 8,6 ligjare, is sy skynbare magnitude net –0,72 en lyk hy dus dowwer.
Omdat die Son so naby is, het dit ’n skynbare magnitude van −26,7, maar sy absolute magnitude is net +4,83.
Soos in 2006 is die ster met die grootste bekende absolute magnitude LBV 1806–20, met ’n waarde van −14,2. Dit is ’n paar miljoen keer helderder as die Son. Omdat dit egter 40 000 ligjare weg is, kan dit nie van die Aarde af gesien word nie.
Die dofste bekende sterre is tans in die sterreswerm NGC 6397. Die swerm se dofste rooidwergsterre het ’n absolute magnitude van net 26, terwyl ’n witdwerg met ’n magnitude van 28 ook ontdek is.
O 33 000 K of meer Zeta Ophiuchi
G 5 500–6 000 K Son
Die huidige stelsel van sterreklassifikasie het in die vroeë 20ste eeu ontstaan. Sterre word in ’n klas ingedeel volgens hul spektrum. Dit strek van Klas O, wat baie warm is, tot Klas M, wat koel is. Die hoofklasse in volgorde van afnemende temperatuur is: O, B, A, F, G, K en M. ’n Verskeidenheid seldsame spektrums het ’n spesiale klassifikasie. Die algemeenstes hiervan is Klas L en Klas T vir bruindwerge. Elke letter het 10 onderafdelings, genommer van 0 tot 9, in volgorde van afnemende temperatuur.
Sterre kan verder opgedeel word volgens die ligsterkte-invloede in hul spektraallyne, wat ooreenstem met hul grootte. Dit strek van 0 (hiperreuse) deur III (reusesterre) tor V (hoofreekssterre); sommige skrywers voeg ook VII by (witdwerge). Die meeste sterre is hoofreekssterre, wat beteken hulle sit waterstof in helium om vanweë kernfusie. Op ’n grafiek van ligsterkte teenoor spektraaltipe, lê hulle almal in ’n diagonale strook. (Sien die Hertzsprung-Russell-diagram hoër op.) Die Son is ’n hoofreeksster G2V, ’n geeldwerg met ’n gemiddelde temperatuur en grootte.
Bykomende letters kan by die klas gevoeg word vir spesiale eienskappe, soos "m" vir buitengewoon sterk metaallyne, "var" vir variasies in die spektraallyne ens.
Witdwerge het hul eie klas wat met D begin. Dit word onderverdeel in DA, DB, DC, DO, DZ en DQ na gelang van die soorte prominente lyne in hul spektrum. Dit word gevolg deur ’n syfer wat dui op die temperatuurindeks.
Die interne struktuur van hoofreekssterre. Die konveksiesones word aangedui met sirkels met pyltjies en die stralingsones met rooi ligstrale. Van links is ’n rooidwerg, ’n geeldwerg van gemiddelde grootte en ’n swaar blouwit-hoofreeksster.
Die binnekant van ’n stabiele ster is in ’n toestand van hidrostatiese ewewig: Die kragte wat op enige deel van die ster inwerk, is ewe groot na binne en buite. Die kragte na binne is swaartekrag en dié na buite is vanweë die druk van binne die ster. Dié druk ontstaan vanweë die temperatuurverskille van die plasma: die buitenste deel is koeler as die kern. Die temperatuur in die kern van ’n hoofreeksster of reusester is minstens in die omgewing van 107 K. Dié temperatuur en druk is groot genoeg dat kernfusie plaasvind en genoeg energie vrygestel word om te voorkom dat die ster verder instort.
Wanneer atoomkerns in die ster se kern saamsmelt, straal hulle energie uit in die vorm van gammastrale. Hierdie fotone en die omringende plasma werk op mekaar in en dit verhoog die termiese energie in die kern. Sterre in die hoofreeks sit waterstof in helium om en skep so ’n al hoe groter hoeveelheid helium in die kern. Eindelik is daar meer helium, en energievervaardiging in die kern stop. In plaas daarvan word fusie in sterre van minstens 0,4 sonmassas voortgesit in lae rondom die gedegenereerde heliumkern.
Benewens die hidrostatiese ewewig, handhaaf die binnekant van ’n ster ook ’n energiebalans van termiese ewewig. Daar is ’n radiale temperatuurgradiënt regdeur die binnekant wat meebring dat energie na die buitekant vloei. Die vloei van energie uit ’n sterlaag na buite sal presies ooreenstem met die invloei van energie van binne.
Die diagram wys ’n deursnee van die Son.
Die stralingsone is die gebied in die ster se binnekant waar stralingsoordrag genoeg is om die vloei van energie te handhaaf en die plasma bly dus stabiel. Indien dit nie die geval is nie, sal die plasma onstabiel raak en konveksie sal plaasvind – so word ’n konveksiesone gevorm. Dit kan byvoorbeeld gebeur in gebiede waar die energievloei baie hoog is, soos naby die kern, of in gebiede van hoë ondeursigtigheid, soos in die buitenste omhulsel.
Die voorkoms van konveksie in die buitenste omhulsel van ’n hoofreeksster hang af van die massa. Sterre met ’n massa van ’n paar keer dié van die Son sal ’n konveksiesone diep in die binnekant hê en ’n stralingsone in die buitenste lae. (Sien illustrasie regs.) By kleiner sterre soos die Son werk dit andersom: die konveksiesone is in die buitenste lae. Rooidwerge van minder as 0,4 sonmassa het net ’n konveksiesone, wat die opbou van ’n heliumkern voorkom.
Die deel van ’n ster wat sigbaar is vir ’n waarnemer, word die fotosfeer genoem. Dit is die laag waar die plasma deusigtig raak vir ligfotone. Van hier raak die energie wat in die kern voortgebring word, vry om na die ruimte te versprei. Dit is in die fotosfeer waar stervlekke, of kolle met ’n laer temperatuur, voorkom.
Buite die fotosfeer lê die steratmosfeer. In ’n hoofreeksster soos die Son is die laagste vlak van die atmosfeer die dun chromosfeer waar sonspykers, of vingers warm gas, voorkom en steropvlammings begin. Dit is omring deur ’n oorgangsgebied, waar die temperatuur skerp styg binne ’n afstand van net 100 km. Daarbuite lê die korona of ligkrans, ’n hoeveelheid uiters verhitte plasma wat tot verskeie miljoene kilometers ver kan strek. Die voorkoms van ’n korona is blykbaar afhanklik van ’n konveksiesone in die buitenste lae van ’n ster. Ondanks sy hoë temperatuur straal ’n korona baie min lig uit. Die korona van die Son is gewoonlik net sigbaar tydens ’n sonsverduistering.
Van die korona af strek ’n sterwind van plasmadeeltjies na buite; dit versprei totdat dit in die instellêre medium opgeneem word. By die Son strek die invloed van die sonwind regdeur die borrelvormige heliosfeer.
Oorsig van die proton-protonketting
’n Verskeidenheid kernfusiereaksies vind plaas in die kern van sterre, afhangend van hul massa en samestelling, as deel van ster-nukleosintese. Die netto massa van die saamgesmelte atoomkerns is kleiner as die som van die aanvanklike komponente. Hierdie verlies aan massa word vrygestel as elektromagnetiese energie, volgens die massa-energieverhouding E = mc2.
Die waterstof-fusieproses is temperatuursensitief en ’n klein styging in die kerntemperatuur sal ’n aansienlike toename in die fusietempo meebring. Daarom wissel die kerntemperature van hoofreekssterre net van 4 miljoen K vir ’n klein Klas M-ster tot 40 miljoen K vir ’n swaar Klas O-ster.
In die Son, met ’n kerntemperatuur van 10 miljoen K, smelt waterstof saam om helium te vorm in die proton-protonkettingreaksie:
41H → 22H + 2e+ + 2νe (4 MeV + 1 MeV)
Hierdie reaksie het die volgende algehele reaksie tot gevolg:
waar e+ ’n positron is, γ ’n gammastraalfoton, νe ’n neutrino, en H en He isotope van waterstof en helium onderskeidelik. Die energie wat deur hierdie reaksie voortgebring word, is in miljoene elektron-volts, wat eintlik net ’n klein hoeveelheid energie is. Enorme hoeveelhede van hierdie reaksies vind egter konstant plaas, en dit bring al die energie voort wat nodig is om die ster se stralingsvermoë te handhaaf.
Minimum stermassa nodig vir fusie
In swaarder sterre word helium vervaardig in ’n siklus reaksies wat deur koolstof gekataliseer word — die koolstof-stikstof-suurstofsiklus.
In ouer sterre met ’n kern van 100 miljoen K en ’n massa van tussen 0,5 en 10 sonmassas, kan helium in koolstof omgesit word in die tripel-alpha-proses, wat die tussenelement berillium gebruik:
vir ’n algehele reaksie van:
In baie groot sterre kan swaarder stowwe soos neon en suurstof ook verbrand word in ’n krimpende kern. Die laaste fase in die proses van ster-nukleosintese is wanneer silikon verbrand word. Dit bring die stabiele isotoop yster-56 voort. Geen fusie kan verder plaasvind nie behalwe deur ’n endotermiese proses en daarom kan verdere energie net voortgebring word deurdat die ster instort.
↑ 1,0 1,1 Bahcall, John N. (June 29, 2000). "How the Sun Shines". Nobel Foundation. Besoek op 2006-08-30.
↑ 2,0 2,1 Richmond, Michael. "Late stages of evolution for low-mass stars". Rochester Institute of Technology. Besoek op 2006-08-04.
↑ "Stellar Evolution & Death". NASA Observatorium. Besoek op 2006-06-08.
↑ Iben, Icko, Jr. (1991). “Single and binary star evolution”. Astrophysical Journal Supplement Series 76: 55–114. doi:10.1086/191565.
↑ Forbes, George (1909). History of Astronomy. London: Watts & Co. ISBN 1-153-62774-4.
↑ Tøndering, Claus. "Other ancient calendars". WebExhibits. Besoek op 2006-12-10.
↑ von Spaeth, Ove (2000). “Dating the Oldest Egyptian Star Map”. Centaurus International Magazine of the History of Mathematics, Science and Technology 42 (3): 159–179. Besoek op 2007-10-21.
↑ Murdin, P. (2000). "Aristillus (c. 200 BC)". Encyclopedia of Astronomy and Astrophysics. Bibcode:2000eaa..bookE3440 Check |bibcode= length (help). ISBN 0-333-75088-8. doi:10.1888/0333750888/3440. Onbekende parameter |month= geïgnoreer (help)
↑ Pinotsis, Antonios D. "Astronomy in Ancient Rhodes". Section of Astrophysics, Astronomy and Mechanics, Department of Physics, University of Athens. Besoek op 2009-06-02.
↑ (June 29, 1981) "The Historical Supernovae". Supernovae: A survey of current research; Proceedings of the Advanced Study Institute: 355–370, Cambridge, England: Dordrecht, D. Reidel Publishing Co.
↑ (2006) “The Guest Star of AD185 Must Have Been a Supernova”. Chinese Journal of Astronomy and Astrophysics 6 (5): 635–640. doi:10.1088/1009-9271/6/5/17.
↑ "Astronomers Peg Brightness of History's Brightest Star". NAOA News. March 5, 2003. Besoek op 2006-06-08.
↑ Duyvendak, J. J. L. (April 1942). “Further Data Bearing on the Identification of the Crab Nebula with the Supernova of 1054 A.D. Part I. The Ancient Oriental Chronicles”. Publications of the Astronomical Society of the Pacific 54 (318): 91–94. doi:10.1086/125409.
Mayall, N. U. (April 1942). “Further Data Bearing on the Identification of the Crab Nebula with the Supernova of 1054 A.D. Part II. The Astronomical Aspects”. Publications of the Astronomical Society of the Pacific 54 (318): 95–104. doi:10.1086/125410.
↑ (1983) “Ancient records and the Crab Nebula supernova”. The Observatory 103: 106–113.
↑ Zahoor, A. (1997). "Al-Biruni". Hasanuddin University. Geargiveer vanaf die oorspronklike op 2008-06-26. Besoek op 2007-10-21.
↑ 21,0 21,1 Drake, Stephen A. (August 17, 2006). "A Brief History of High-Energy (X-ray & Gamma-Ray) Astronomy". NASA HEASARC. Besoek op 2006-08-24.
↑ Hoskin, Michael (1998). "The Value of Archives in Writing the History of Astronomy". Space Telescope Science Institute. Besoek op 2006-08-24.
↑ Proctor, Richard A. (1870). “Are any of the nebulæ star-systems?”. Nature 1 (13): 331–333. doi:10.1038/001331a0.
↑ MacDonnell, Joseph. "Angelo Secchi, S.J. (1818–1878) the Father of Astrophysics". Fairfield University. Besoek op 2006-10-02.
↑ (1921) “Measurement of the diameter of Alpha Orionis with the interferometer”. Astrophysical Journal 53: 249–259. doi:10.1086/142603.
↑ "" Payne-Gaposchkin, Cecilia Helena." CWP". University of California. Besoek op 2013-02-21.
↑ 28,0 28,1 28,2 Unsöld, Albrecht (2001). The New Cosmos (5th uitg.). New York: Springer. pp. 180–185, 215–216. ISBN 3-540-67877-8.
↑ e. g. (2003) “Carbon Star Survey in the Local Group. V. The Outer Disk of M31”. The Astronomical Journal 125 (3): 1298–1308. doi:10.1086/346274.
↑ "Millennium Star Atlas marks the completion of ESA's Hipparcos Mission". ESA. December 8, 1997. Besoek op 2007-08-05.
↑ Villard, Ray; Freedman, Wendy L. (October 26, 1994). "Hubble Space Telescope Measures Precise Distance to the Most Remote Galaxy Yet". Hubble Site. Besoek op 2007-08-05.
↑ "Hubble Completes Eight-Year Effort to Measure Expanding Universe". Hubble Site. May 25, 1999. Besoek op 2007-08-02.
↑ Coleman, Leslie S. "Myths, Legends and Lore". Frosty Drew Observatory. Besoek op 2012-06-15.
↑ "Naming Stars". Students for the Exploration and Development of Space (SEDS). Besoek op 2009-01-30.
↑ Andersen, Johannes. "Buying Stars and Star Names". International Astronomical Union. Besoek op 2010-06-24.
↑ 39,0 39,1 (2003) “Our Sun. V. A Bright Young Sun Consistent with Helioseismology and Warm Temperatures on Ancient Earth and Mars”. The Astrophysical Journal 583 (2): 1024–1039. doi:10.1086/345408.
↑ (1999) “Influence of surface layers on the seismic estimate of the solar radius”. Solar Physics 186 (1/2): 1–11. doi:10.1023/A:1005116830445.
↑ Woodward, P. R. (1978). “Theoretical models of star formation”. Annual review of astronomy and astrophysics 16 (1): 555–584. doi:10.1146/annurev.aa.16.090178.003011.
↑ Seligman, Courtney. "Slow Contraction of Protostellar Cloud". Selfgepubliseer. Geargiveer vanaf die oorspronklike op 2008-06-23. Besoek op 2006-09-05.
↑ (1996) "The Birth of Stars: Herbig-Haro Jets, Accretion and Proto-Planetary Disks". Science with the Hubble Space Telescope – II. Proceedings of a workshop held in Paris, France, December 4–8, 1995, Space Telescope Science Institute.
↑ Smith, Michael David (2004). The origin of stars. Imperial College Press. p. 176. ISBN 1-86094-501-5. Onbekende parameter |unused_data= geïgnoreer (help)
↑ Megeath, Tom (May 11, 2010). "Herschel finds a hole in space". ESA. Besoek op 2010-05-17.
↑ "The evolution of stars between 50 and 100 times the mass of the Sun". Royal Greenwich Observatory. Besoek op 2006-09-07.
↑ (2001) “Subphotospheric convection and magnetic activity dependence on metallicity and age: Models and tests”. Astronomy & Astrophysics 373 (2): 597–607. doi:10.1051/0004-6361:20010626.
↑ "Mass loss and Evolution". UCL Astrophysics Group. June 18, 2004. Geargiveer vanaf die oorspronklike op 2004-11-22. Besoek op 2006-08-26.
↑ The End of the Main Sequence, Gregory Laughlin, Peter Bodenheimer en Fred C. Adams, The Astrophysical Journal, 482 (10 Junie 1997), ble. 420–432.
↑ 56,0 56,1 Bibcode: 1994A&AS..105...29F
↑ (1980) “White dwarf stars”. Annual review of astronomy and astrophysics 18 (2): 363–398. doi:10.1146/annurev.aa.18.090180.002051.
↑ Richmond, Michael. "Late stages of evolution for low-mass stars". Besoek op 2006-12-29.
↑ Richmond, Michael. "Stellar evolution on the main sequence". Besoek op 2006-08-24.
↑ "What is a star?". Royal Greenwich Observatory. Besoek op 2006-09-07.
↑ Hinshaw, Gary (23 Augustus 2006). "The Life and Death of Stars". NASA WMAP Mission. Besoek op 2006-09-01.
↑ 62,0 62,1 "Introduction to Supernova Remnants". Goddard Space Flight Center. 6 April 2006. Besoek op 2006-07-16.
↑ Harvard-Smithsonian Center for Astrophysics (30 Januarie 2006). "Most Milky Way Stars Are Single". Persberig. http://www.cfa.harvard.edu/news/2006/pr200611.html. Besoek op 2006-07-16.
↑ "What is a galaxy? How many stars in a galaxy / the Universe?". Royal Greenwich Observatory. Besoek op 2006-07-18.
↑ Borenstein, Seth (1 Desember 2010). "Universe's Star Count Could Triple". CBS News. Besoek op 2011-07-14.
↑ "Hubble Finds Intergalactic Stars". Hubble News Desk. 14 Januarie 1997. Besoek op 2006-11-06.
↑ (2000) “The local density of matter mapped by Hipparcos”. Monthly Notices of the Royal Astronomical Society 313 (2): 209–216. doi:10.1046/j.1365-8711.2000.02905.x.
↑ "Astronomers: Star collisions are rampant, catastrophic". CNN News. 2 Junie 2000. Besoek op 2006-07-21.
↑ (2002) “Stellar Collisions and the Interior Structure of Blue Stragglers”. The Astrophysical Journal 568 (2): 939–953. doi:10.1086/339060.
↑ Frebel, A.; et al. (11 Mei 2007). "Nearby Star Is A Galactic Fossil". Science Daily. Besoek op 2007-05-10.
↑ (Mei 2007) “Discovery of HE 1523-0901, a Strongly r-Process-enhanced Metal-poor Star with Detected Uranium”. Astrophysical Journal Letters 660 (2): L117–L120. doi:10.1086/518122.
↑ Naftilan, S. A.; Stetson, P. B. (13 Julie 2006). "How do scientists determine the ages of stars? Is the technique really accurate enough to use it to verify the age of the universe?". Scientific American. Besoek op 2007-05-11.
↑ (1997) “The End of the Main Sequence”. The Astrophysical Journal 482 (1): 420–432. doi:10.1086/304125.
↑ "A "Genetic Study" of the Galaxy". ESO. 2006-09-12. Besoek op 2006-10-10.
↑ (2005) “The Planet-Metallicity Correlation”. The Astrophysical Journal 622 (2): 1102–1117. doi:10.1086/428383.
↑ "Signatures Of The First Stars". ScienceDaily. 17 April 2005. Besoek op 2006-10-10.
↑ Feltzing, S. (2000). “The nature of super-metal-rich stars: Detailed abundance analysis of 8 super-metal-rich star candidates”. Astronomy & Astrophysics 367 (1): 253–265. doi:10.1051/0004-6361:20000477.
↑ "The Biggest Star in the Sky". ESO. 11 Maart 1997. Besoek op 2006-07-10.
↑ (1995) “Angular Diameter of Carbon Star Tx-Piscium from Lunar Occultation Observations in the Near Infrared”. Journal of Astrophysics and Astronomy 16.
↑ Davis, Kate (1 Desember 2000). "Variable Star of the Month—December, 2000: Alpha Orionis". AAVSO. Geargiveer vanaf die oorspronklike op 2006-07-12. Besoek op 2006-08-13.
↑ Loktin, A. V. (September 2006). “Kinematics of stars in the Pleiades open cluster”. Astronomy Reports 50 (9): 714–721. doi:10.1134/S1063772906090058.
↑ "Hipparcos: High Proper Motion Stars". ESA. 10 September 1999. Besoek op 2006-10-10.
↑ (1999) “The Formation of Star Clusters”. American Scientist 86 (3). doi:10.1511/1998.3.264. Besoek op 2006-08-23.
↑ Brainerd, Jerome James (6 Julie 2005). "X-rays from Stellar Coronas". The Astrophysics Spectator. Besoek op 2007-06-21.
↑ Berdyugina, Svetlana V. (2005). "Starspots: A Key to the Stellar Dynamo". Living Reviews. Besoek op 2007-06-21.
↑ Smith, Nathan (1998). “The Behemoth Eta Carinae: A Repeat Offender”. Mercury Magazine 27. Besoek op 2006-08-13.
↑ "NASA's Hubble Weighs in on the Heaviest Stars in the Galaxy". NASA News. 3 Maart 2005. Besoek op 2006-08-04.
↑ "Stars Just Got Bigger". European Southern Observatory. 21 July 2010. Besoek op 2010-07-24.
↑ Wolchover, Natalie (7 Augustus 2012). "Mystery of the 'Monster Stars' Solved: It Was a Monster Mash". LiveScience.com.
↑ "Ferreting Out The First Stars". Harvard-Smithsonian Center for Astrophysics. 22 September 2005. Besoek op 2006-09-05.
↑ "Weighing the Smallest Stars". ESO. 1 Januarie 2005. Besoek op 2006-08-13.
↑ Boss, Alan (April 3, 2001). "Are They Planets or What?". Carnegie Institution of Washington. Geargiveer vanaf die oorspronklike op 2006-09-28. Besoek op 2006-06-08.
↑ 96,0 96,1 Shiga, David (17 Augustus 2006). "Mass cut-off between stars and brown dwarfs revealed". New Scientist. Geargiveer vanaf die oorspronklike op 2006-11-14. Besoek op 2006-08-23.
↑ Leadbeater, Elli (18 Augustus 2006). "Hubble glimpses faintest stars". BBC. Besoek op 2006-08-22.
↑ "Flattest Star Ever Seen". ESO. 11 Junie 2003. Besoek op 2006-10-03.
↑ Fitzpatrick, Richard (February 13, 2006). "Introduction to Plasma Physics: A graduate course". The University of Texas at Austin. Besoek op 2006-10-04.
↑ Strobel, Nick (20 Augustus 2007). "Properties of Stars: Color and Temperature". Astronomy Notes. Primis/McGraw-Hill, Inc. Geargiveer vanaf die oorspronklike op 2007-06-26. Besoek op 2007-10-09.
↑ Seligman, Courtney. "Review of Heat Flow Inside Stars". Self-published. Besoek op 2007-07-05.
↑ 102,0 102,1 "Main Sequence Stars". The Astrophysics Spectator. 16 Februarie 2005. Besoek op 2006-10-10.
↑ Zeilik, Michael A.; Gregory, Stephan A. (1998). Introductory Astronomy & Astrophysics (4th uitg.). Saunders College Publishing. p. 321. ISBN 0-03-006228-4.
↑ Koppes, Steve (20 Junie 2003). "University of Chicago physicist receives Kyoto Prize for lifetime achievements in science". The University of Chicago News Office. Besoek op 2012-06-15.
↑ (2000) “Distance Dependence in the Solar Neighborhood Age-Metallicity Relation”. The Astrophysical Journal 532 (2): 1192–1196. doi:10.1086/308617.
↑ Staff (10 Januarie 2006). "Rapidly Spinning Star Vega has Cool Dark Equator". National Optical Astronomy Observatory. Besoek op 2007-11-18.
↑ Hoover, Aaron (15 Januarie 2004). "Star may be biggest, brightest yet observed". HubbleSite. Geargiveer vanaf die oorspronklike op 2007-08-07. Besoek op 2006-06-08.
↑ "Faintest Stars in Globular Cluster NGC 6397". HubbleSite. 17 August 2006. Besoek op 2006-06-08.
↑ Smith, Gene (16 April 1999). "Stellar Spectra". University of California, San Diego. Besoek op 2006-10-12.
↑ 111,0 111,1 MacRobert, Alan M. "The Spectral Types of Stars". Sky and Telescope. Besoek op 2006-07-19.
↑ "White Dwarf (wd) Stars". White Dwarf Research Corporation. Besoek op 2006-07-19.
↑ 114,0 114,1 Schwarzschild, Martin (1958). Structure and Evolution of the Stars. Princeton University Press. ISBN 0-691-08044-5.
↑ "Formation of the High Mass Elements". Smoot Group. Besoek op 2006-07-11.
↑ 116,0 116,1 "What is a Star?". Nasa. 2006-09-01. Besoek op 2006-07-11.
↑ ESO (1 Augustus 2001). "The Glory of a Nearby Star: Optical Light from a Hot Stellar Corona Detected with the VLT". Persberig. http://www.eso.org/public/news/eso0127/. Besoek op 2006-07-10.
↑ (2005) “Crossing the Termination Shock into the Heliosheath: Magnetic Fields”. Science 309 (5743): 2027–2029. doi:10.1126/science.1117542.
↑ 119,0 119,1 119,2 119,3 (1999) “Synthesis of the elements in stars: forty years of progress” (PDF). Reviews of Modern Physics 69 (4): 995–1084. doi:10.1103/RevModPhys.69.995. Besoek op 2006-08-04.
↑ (2000) “Evolutionary tracks and isochrones for low- and intermediate-mass stars: From 0.15 to 7 Msun, and from Z=0.0004 to 0.03”. Astronomy and Astrophysics Supplement 141 (3): 371–383. doi:10.1051/aas:2000126.
Kaler, James. "Portraits of Stars and their Constellations". University of Illinois. Besoek op 2010-08-20.
"Query star by identifier, coordinates or reference code". SIMBAD. Centre de Données astronomiques de Strasbourg. Besoek op 2010-08-20.
"How To Decipher Classification Codes". Astronomical Society of South Australia. Besoek op 2010-08-20.
Wikimedia Commons het meer media in die kategorie Sterre.
Wikiwoordeboek het 'n inskrywing vir ster.
Ontsluit van "https://af.wikipedia.org/w/index.php?title=Ster&oldid=2003064"
Last edited on 18 Junie 2019, at 17:36